
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 84 


11 Φεβρουάριου 1997 


ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Γενικοί Όροι Αδειας Άσκησης Τηλεπικοινωνιακών 

Δραστηριοτήτων. 1 

Καθορισμός ανταποδοτικών τελών επιβαλλόμενων επί 
των τηλεπικοινωνιακών επιχειρήσεων. 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Γενικοί Όροι Άδειας Άσκησης Τηλεπικοινωνιακών 
Δραστηριοτήτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το στοιχείο ΙΑ, της παραγράφου 4, του άρθρου τρίτου 
του Ν.2246/94 (ΦΕΚ 172Α/20-10-1994) «Οργάνωση και 
Λειτουργία του Τομέα Τηλεπικοινωνιών». 

2. Τη με αριθμό 79097 (ΦΕΚ 784/Β/12-9-1995) απόφαση 
του Υπουργού Μεταφορών και Επικοινωνιών της σχετικής 
με τον Κανονισμό Προϋποθέσεων και διαδικασίας χορη- 
γήσεως, ανανεώσεως, αναστολής, ανακλήσεως Αδειας 
σχετικά με την παροχή στο κοινό τηλεπικοινωνιακών υπη¬ 
ρεσιών μέσω μισθωμένων κυκλωμάτων, 

3. Τη με αριθμό 68141/19-6-1995 (ΦΕΚ 581/Β/4.7.1995) 
απόφαση του Υπουργού Μεταφορών και Επικοινωνιών 
σχετικής με τον κώδικα Δεοντολογίας Άσκησης 
Τηλεπ/κών Δραστηριοτήτων. 

4. Τη με αριθμό 68142/16-6-1995 (ΦΕΚ 527, τεύχος Β), 
απόφαση του Υπουργού Μεταφορών και Επικοινωνιών 
σχετικής με τον Κανονισμό Ακροάσεων. 

5. Την από 24.6.96/(49η συνεδρίαση) γνωμοδότηση της 
ΕΕΤ περί θέσπισης γενικών όρων που θα συνοδεύουν ό¬ 
λες τις εκδιδόμενες από τον Υπουργό Μεταφορών και 
Επικοινωνιών Αδειες άσκησης τηλεπικοινωνιακών δρα¬ 
στηριοτήτων, κοινών για όλες τις άδειες. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Τους «Γενικούς Όρους»που θα συνοδεύουν όλες τις εκ- 
δοθησόμενες Αδειες άσκησης τηλεπικοινωνιακών δρα¬ 
στηριοτήτων, σύμφωνα με τις διατάξεις του 


Ν.2246/94(Α172) “Οργάνωση και Λειτουργία του Τομέα 
των Τηλεπικοινωνιών”, ως ακολούθως: 

ΓΕΝΙΚΟΙ ΟΡΟΙ 
ΑΔΕΙΑΣ ΑΣΚΗΣΗΣ 

ΤΗΛΕΠΙΚΟΙΝΩΝΙΑΚΩΝ ΔΡΑΣΤΗΡΙΟΤΗΤΩΝ 

1. ΠΕΔΙΟ ΕΦΑΡΜΟΓΗΣ 

Κάθε Άδεια άσκησης τηλεπικοινωνιακών δραστηριοτή¬ 
των που εκδίδεται σε εφαρμογή των προβλέψεων του 
Ν.2246/94 (εφεξής “ο Νόμος”) περιγράφει την ιδιαίτερη 
δομή και τις τηλεπικοινωνιακές υπηρεσίες του εκάστοτε 
Αδειοδοτούμενού Τηλεπικοινωνιακού Δικτύου (ΑΤΔ) και 
συνοδεύεται από τους παρόντες “Γενικούς Όρους". 

Η εφαρμογή των Γενικών Όρων σε κάθε Κάτοχο Αδειας 
τηλεπικοινωνιακών υπηρεσιών σκοπό έχει τη διασφάλιση 
της μη διακριτικής μεταχείρισης των Κατόχων Αδειας πα¬ 
ροχής τηλεπικοινωνιακών υπηρεσιών. 

2. ΥΠΟΧΡΕΩΣΕΙΣ ΤΟΥ ΚΑΤΟΧΟΥ ΤΗΣ ΑΔΕΙΑΣ 

2.1 Γενικές Υποχρεώσεις 

Ο Κάτοχος της Άδειας θα πρέπει να παρέχει τις τηλεπι¬ 
κοινωνιακές υπηρεσίες για τις οποίες αδειοδοτείται, σύμ¬ 
φωνα με τις διατάξεις της κείμενης νομοθεσίας περί τη¬ 
λεπικοινωνιών, και ιδιαίτερα: 

1. Του “Νόμου”, και ιδιαίτερα του άρθρου πρώτου πα¬ 
ράγραφοι 4 και 5, του άρθρου τρίτου παράγραφοι 3,4 και 
9, του άρθρου 5 παράγραφος 4, και του Παραρτήματος 2 
παράγραφος 4. 

2. Του Κώδικα Δεοντολογίας 

3. Του Κανονισμού Ακροάσεων 

4. Των Όρων της Αδειας 

5. Των παρόντων Γ ενικών Όρων 

2.2 Υποχρέωση Παροχής Υπηρεσιών 

Ο Κάτοχος της Άδειας θα παρέχει στους υποψήφιους χρή¬ 
στες σύνδεση στο ΑΤΔτου, μέσα σε εύλογο χρονικό διάστημα 
από την υποβολή της αίτησης, χωρίς αδικαιολόγητες διακρί¬ 
σεις, κατά σειρά προτεραιότητας υποβολής των αιτήσεων, και 
ανάλογα με τη διαθεσιμότητα του δικτύου του. Σε περίπτωση 
που η χωρητικότητα του δικτύου δεν είναι επαρκής ο Κάτοχος 
της Αδειας πρέπει να γνωστοποιήσει, μέσα σε εύλογο χρονικό 
διάστημα, τόσο στην Ε.Ε.Τ., όσο και στον ενδιαφερόμενο, το 
πρόβλημα και τις προθέσεις του αναφορικά με την ικανοποίη¬ 
ση της σχετικής αίτησης, στα πλαίσιατων σχεδίων της ανάπτυ¬ 
ξης του ΑΤΔ, όπως αυτά περιγράφονται στην Άδεια. 

2.3 Περιορισμοί στην Παροχή Υπηρεσιών 

Ο Κάτοχος της Αδειας δικαιούται να διακόπτει ή/και να 
περιορίζει τη χρήση του ΑΤΔτου στις εξής περιπτώσεις: 

Όταν ο χρήστης συνδέει, στο ΑΤΔ του Κατόχου της 
Άδειας, Τηλεπικοινωνιακό Τερματικό Εξοπλισμό (ΤΤΕ), ο 
οποίος είτε δεν έχει λάβει προηγουμένως Πιστοποιητικό 
Τύπου, ή δεν συμμορφώνεται ή δεν συμμορφώνεται πλέ¬ 
ον με τους όρους της έγκρισής του, ή δυσλειτουργεί με 
τρόπο που επιδρά αρνητικά στην ακεραιότητα του ΑΤΔ ή 
δημιουργεί κίνδυνο σωματικής βλάβης είναι δυνατό να 
διακόπτεται η παροχή της υπηρεσίας μέχρι να εκλείψει ο 
λόγος που επέβαλε αυτή τη διακοπή. 

Μη πληρωμής, εκ μέρουςτου χρήστη, των λογαριασμών 
για τις υπηρεσίες τις οποίες χρησιμοποιεί, σύμφωνα με τη 
διαδικασία του άρθρου πρώτου, παρ. 5 στοιχείο Α του 
“Νόμου" όπως τροποποιήθηκε με το Ν.2374/96 (Α'32). 

Μετά από έγκριση της Ε.Ε.Τ., όταν συντρέχουν λόγοι α¬ 
σφάλειας της λειτουργίας του ΑΤΔ ή/και διατήρησης της α¬ 
κεραιότητας του και της διαλειτουργικότηταςτωνπαρεχομέ- 
νων από αυτό υπηρεσιών, ή/και προστασίας των δεδομένων. 

Σε κάθε περίπτωση διακοπής ή/και περιορισμών της 
χρήσης του ΑΤΔ, ενημερώνεται αμέσως ο χρήστης. 

Ο Κάτοχος της Αδειας θα τηρεί αρχείο των περιπτώσεων 
περιορισμού παροχής υπηρεσιών, προσβάσιμο στην Ε.Ε.Τ. 

2.4 Εμπιστευτικότητα των Επικοινωνιών 

Απαγορεύεται ρητά στον Κάτοχο της Άδειας και για ο- 
ποιονδήποτελόγο, να παρακολουθεί, καταγράφει, ακρο- 
άται, αποκαλύπτει ή μιε οποιονδήποτε άλλο τρόπο, να πα¬ 
ρεμβαίνει στο περιεχόμενο οποιοσδήποτε επικοινωνίας 
που θα διαβιβάζεται μέσω των ΑΤΔ, εκτός αν εξουσιοδο¬ 
τείται να το πράξει από την ισχύουσα νομοθεσία μέσω των 
προβλεπόμενων διαδικασιών, ή αν μιατέτοια ενέργεια κα¬ 
θίσταται αναγκαία στα πλαίσια των τακτικών δραστηριο¬ 
τήτων συντήρησης των ΑΤΔ. 

Ο Κάτοχος της Άδειας θα τηρεί ιδιαίτερο αρχείο συντή¬ 
ρησης στο οποίο θα έχει πρόσβαση η Ε.Ε.Τ. οποτεδήποτε 
το επιθυμεί και στο οποίο θα περιλαμβάνονται πληροφορίες 
για το είδος της εργασίας συντήρησης, την ημερομηνία 
πραγματοποίησής της, τηντοποθεσία καιτηδιάρκειάτης. 

Ο Κάτοχος της Άδειας δεν θα δημοσιεύει ούτε θα χρη¬ 
σιμοποιεί πληροφορίες που έλαβε από συνδρομητές του 
για σκοπούς άλλους από εκείνους γιατους οποίους αυτές 
λήφθηκαν, χωρίς τη έγγραφη συναίνεσή τους. Ο Κάτοχος 
της Άδειας μπορεί να κάνει χρήση αυτών των πληροφο¬ 
ριών μόνο σε ό,τι έχει σχέση με την παροχή των υπηρε¬ 
σιών του προς τον συγκεκριμένο συνδρομητή. 

3. ΤΗΛΕΠΙΚΟΙΝΩΝΙΑΚΟΣ ΤΕΡΜΑΤΙΚΟΣ ΕΞΟΠΛΙΣΜΟΣ 
(ΤΤΕ) 

Ο ΤΤΕ που ο κάτοχος της άδειας θα επιτρέπει να συν¬ 
δέεται στο ΑΤΔ, θα πρέπει να είναι πιστοποιημένος σύμ¬ 
φωνα με τις διαδικασίες της Υπουργικής Απόφασης 
51477 (ΦΕΚ48Β/19-1 1996). 

4. ΠΟΙΟΤΗΤΑ ΠΑΡΟΧΗΣ ΥΠΗΡΕΣΙΩΝ 

4.1 Προδιαγραφές Ποιότητας παροχής Υπηρεσιών 

Το ΑΤΔ θα σχεδιασθεί, κατασκευασθεί και λειτουργεί 
σύμφωνα με τα αντίστοιχα πρότυπα του ΕΤ5Ι ή/και των 
συστάσεων της ΙΤΙΙ-Τ5Β και της ΟΟΙΗ, εφόσον υπάρχουν. 

Στην περίπτωση που η Ευρωπαϊκή Ενωση θεσπίσει νο¬ 
μοθετικά νέες τεχνικές προδιαγραφές και πρότυπα, είναι 
δυνατόν να ζητηθεί από τον Κάτοχο της Άδειας να συμ¬ 
μορφωθεί προς τις νέες τεχνικές προδιαγραφές και πρό¬ 
τυπα, μετά την πάροδο μίας εύλογης, απαραίτητης, με¬ 
ταβατικής περιόδου. 

4.2 Υπηρεσίες παρεχόμενες οτον Χρήστη 

Ο Κάτοχος της Άδειας υποχρεούται να λάβει όλα τα α¬ 
ναγκαία μέτρα παροχής διευκόλυνσης και βοήθειας 
στους χρήστες, σε εύλογο χρόνο, για την επίλυση προ¬ 
βλημάτων σχετικών με την παροχή των υπηρεσιών που 
προβλέπονται στην άδειά του. Τα μέτρα αυτά πρέπει να 


περιλαμβάνουν την διαδικασία άμεσης εξέτασης αιτημά¬ 
των και παραπόνων των χρηστών σχετικά με τους λογα¬ 
ριασμούς τους, την ποιότητα, τη διακοπή, την παραγγε¬ 
λία, την εγκατάσταση και την έναρξη υπηρεσιών καθώς 
και άλλα θέματα που έχουν οριστεί απάτην Ε.Ε.Τ. 

Ο Κάτοχος της Άδειας υποχρεούται να τηρεί αρχείο όλων 
των γραπτών παραπόνων και αιτημάτων των χρηστών στα ο¬ 
ποία θα εμφαΐνεται ο τρόπος επίλυσης και ο χρόνος που α¬ 
παιτήθηκε γιατην επίλυσή τους, γιαπερίοδοτουλάχιστον δύο 
ετών από τη ν η μέρα που έγιναν τα γραπτά αυτά παράπονα ή 
αιτήματα. Στο αρχείο αυτό θα έχει άμεση πρόσβαση η Ε.Ε.Τ. 

4.3 Λογαριασμοί Χρηστών 

Ο Κάτοχος της Άδειας, υπό τον όρο ότι διαθέτει επαρ¬ 
κείς πληροφορίες, πρέπει να καθορίζει το περιεχόμενο 
των λογαριασμών που αποστέλλει στους χρήστες του ώ¬ 
στε να καθίσταται σαφής η βάση του ποσού της χρέωσης 
σε σχέση με τις παρεχόμενες προς αυτούς υπηρεσίες 
κατ' είδος παρεχόμενης υπηρεσίας, με βάση προκαθορι¬ 
σμένο τιμολόγιο. Κατόπιν αιτήματος του χρήστη, στο λο¬ 
γαριασμό δύναται να περιλαμβάνεται και ο χρόνος κάθε 
συνδιάλεξης στην περίπτωση που η χρέωση γίνεται ανά¬ 
λογα με τη χρονική διάρκεια της επικοινωνίας. 

Η παροχή λογαριασμών με αναλυτική χρέωση για όλες 
τις επικοινωνίες του κάθε χρήστη, είναι υποχρεωτική για 
τον κάτοχο της Αδειας εφόσον υπάρχει αίτημα του χρή¬ 
στη και χρεώνεται ανάλογα με το τιμολόγιο που θα δημο¬ 
σιεύσει εξαρχής ο κάτοχος της Άδειας. 

Αν ο εξοπλισμός του Κατόχου της Άδειας που υπηρετεί 
ορισμένους χρήστες δεν είναι ικανός για αναγνώριση και 
αποθήκευση όλωντων αναγκαίων στοιχείων, οιπληροφο- 
ρίες των δυο προηγούμενων παραγράφων δεν παρέχο¬ 
νται, Ο Κάτοχος της Άδειας θα ενημερώνει την Ε.Ε.Τ. για 
το πρόγραμμα αντικατάστασης τέτοιου εξοπλισμού. 

Στην περίπτωση που η χρέωση γίνεται είτε με τον όγκο 
της διαβιβαζόμενης πληροφορίας είτε με τη χρονική 
διάρκεια, οι λογαριασμοί δεν μπορεί να καλύπτουν δια¬ 
στήματα μεγαλύτερα του διμήνου. 

Για κάθε πε ρίπτω ση παρ οχής υπηρεσίας, εκτός των άλ¬ 
λων ειδών συνδρομής, θα πρέπει να δίνεται η δυνατότητα 
συνδρομής για χρονικό διάστημα μόνο δύο μηνών. Σε πε¬ 
ρίπτωση συνδρομών μεγαλύτερων του εξαμήνου θα πρέ¬ 
πει να υπάρχει δυνατότηταενδιάμεσης διακοπής της συν¬ 
δρομής. Οι όροι για τη διακοπή της συνδρομής πρέπει να 
είναι γνωστοί στο συνδρομητή. 

Οι χρήστες δεν θα χρεώνονται για το χρονικό διάστημα 
που προηγείται του χρόνου αποκατάστασης της σύνδε¬ 
σης με το καλούμενο μέρος. 

Ο Κάτοχος της Άδειας υποχρεούται, όταντου ζητηθεί, να 
εσωκλείει στους λογαριασμούς των χρηστών του ενημε¬ 
ρωτικά έντυπά της Ε.Ε.Τ που αφορούν θέματα ενημέρω¬ 
σης και προστασίας των δικαιωμάτων των χρηστών του. 

4.4 Διακοπή της παροχής Υπηρεσιών 

Εάν το ΑΤΔ αδυνατεί να παρέχει τηλεπικοινωνιακές υ¬ 
πηρεσίες σε οποιοδήποτε χρήστη για χρονικό διάστημα 
σαράντα οκτώ (48) συνεχών ωρών από τη στιγμή που ο 
Κάτοχος της Άδειας λαμβάνει από το χρήστη αναφορά 
διακοπής, ο χρήστης δικαιούται με αίτησή του να ζητήσει 
πίστωση,οπότε θα αναγνωρίζεται η ημερομηνία και οι 
συνθήκες βάσει των οποίων προέκυψε αυτή η διακοπή και 
ο Κάτοχος της Άδειας θα πιστώνει τους θίγόμενους χρή¬ 
στες με το τμή ματουκαταβ αλλομένου από αυτού ς ποσο ύ 
του πάγιου τέλους που αντιστοιχεί προς την χρονική πε¬ 
ρίοδο αυτής της διακοπής, εκτός και αν η διακοπή οφεί¬ 
λεται σε συμβάν εκτός ελέγχου του Κάτοχου της Άδειας, 
μη δικαιουμένου του χρήστη να απαιτήσει άλλες θετικές 
ή αποθετικές ζημίες. 

Σε περιπτώσεις που η διακοπή οφείλεται σε σύνδεση -α¬ 
πό πλευράς χρήστη- στο ΑΤΔ, ΤΤΕ που δεν έχει λάβει έ¬ 
γκριση τύπου σύμφωνα με τη §3 της παρούσας, ο 
Κάτοχος της Αδειας δεν υπόκειται στην υποχρέωση πί¬ 
στωσης του συνδρομητή της παρούσας παραγράφου. 
Στην περίπτωση δε, που λόγω μιας τέτοιας σύνδεσης έχει 
προκληθεί βλάβη στο ΑΤΔ ο Κάτοχος της Άδειας δικαιού¬ 
ται αποζημίωσης εκ μέρους του χρήστη. 

5. ΕΚΘΕΣΗ ΑΝΑΠΤΥΞΗΣ ΔΙΚΤΥΟΥ ΚΑΙ ΠΟΙΟΤΗΤΑΣ ΠΑ¬ 
ΡΟΧΗΣ ΥΠΗΡΕΣΙΩΝ 

Από την έναρξη της ισχύος της Άδειας ανα εξάμηνο 
{Ιανουάριο και Ιούλιο), και για όλη τη διάρκεια ισχύος της 
Άδειας, ο Κάτοχος της Άδειας θα υποβάλλει στην Ε.Ε.Τ, 
εκθέσεις στις οποίες θα περιγράφεται η ανάπτυξη, οι με¬ 
ταβολές και γενικώς η εξέλιξη του ΑΤΔ. 

Στην έκθεση θα διαχωρίζονται οι επενδύσεις για δημι¬ 
ουργία νέας χωρητικότητας από αυτές για την αντικατά¬ 
σταση της ήδη υπάρχουσας χωρητικότητας. 

Η Ε.Ε.Τ. δύναται να καθορίσει το ακριβές περιεχόμενο 
και τη μορφή μιας τέτοιας έκθεσης. 

6. ΥΠΗΡΕΣΙΕΣ ΕΚΤΑΚΤΗΣ ΑΝΑΓΚΗΣ 

Ο Κάτοχος της Άδειας θα αναπτύξει σχέδιο με το οποίο 
θα προσδιορίζει τη διαδικασία με την οποία θα συνεχίσει 
να παρέχει υπηρεσίες σε περιοχές που έχουν κηρυχθεί σε 
έκτακτη ανάγκη, σύμφωνα με τα στοιχεία Θ και I, της πα¬ 
ραγράφου 4, του Αρθρου πρώτου, του “Νόμου". 

7. ΤΕΛΗ 

7.1 Τιμολόγια 

Τα τιμολόγια των υπηρεσιών καθορίζονται ελεύθερα α¬ 
πό τον κάτοχο της άδειας και πρέπει να πληρούν τους ό¬ 
ρους της παραγράφου 9, του Αρθρου τρίτου του 
“Νόμου”, υπόκεινται δε στον έλεγχο της Ε.Ε.Τ. με σκοπό 
τη διαπίστωση τηςτήρησης των κανόνων προστασίας του 
ανταγωνισμού. 

Ο Κάτοχος της Άδειας προσδιορίζει τις τιμές, τους ό¬ 
ρους και τις προϋποθέσεις, συμπεριλαμβανομένων των 
όρων για το επίπεδο ποιότητας υπηρεσιών, χρηματικών ε¬ 
πιστροφών σε περίπτωση διακοπής των υπηρεσιών. 

Τ ο αρχικό τιμολόγιο του Κάτοχου της Άδειας πρέπει να α¬ 
πεικονίζει ξεχωριστά τέλη για αρχική εγγραφή στις τηλεπι¬ 
κοινωνιακές υπηρεσίες και σύνδεση με τα ΑΤΔ, δαπάνες α¬ 
πό μηνιαίες μισθώσεις που βασίζονται στους τύπους υπη¬ 
ρεσιών και στις ευκολίες τις οποίες έχει επιλέξει ο χρήστης, 
δαπάνες εξαρτώμενες από την χρήση για κάθε κλήση που 
υπολογίζονται, όπου είναι δυνατό, κατά τρόπο ώστε να δια¬ 
φοροποιούνται ανάλογα με τη διάρκεια και την απόσταση, 
την ώρα της ημέρας, την ημέρα της εβδομάδας και άλλους 
παράγοντες κόστους και κάθε κλήση, τέλη για μίσθωση ή 
συντήρηση οποιοσδήποτε τερματικού εξοπλισμού και των 
σχετικών υλικών, και δαπάνες για παροχή πληροφοριών τη¬ 
λεφωνικού καταλόγου ή άλλες δαπάνες ειδικών υπηρεσιών. 

Οι υπηρεσίες θα διατίθενται κατ' επιλογήν του χρήστη 
χωρίς διακρίσεις και χωρίς ειδικές δεσμεύσεις. 

Τα τιμολόγια των υπηρεσιών πρέπει να δημοσιεύονται 
από τον Κάτοχο της Άδειας και να διατίθενται στους χρή¬ 
στες μετά από αίτησή τους, το πολύ στην τιμή του κό¬ 
στους της εκτύπωσης. 

7.2 Ειδικές Εκπτώσεις 

Ο Κάτοχος της Άδειας μπορεί να περιέχει μέσα στα τι¬ 
μολόγια υπηρεσιών του διάφορες ομοιόμορφα εφαρμο¬ 
ζόμενες εκπτώσεις, ανάλογα με την ώρα της ημέρας, τον 
όγκο κίνησης, την κατηγορία πελάτη, τους όρους δε¬ 
σμεύσεων κλπ, ειδικές συμφωνίες, ή άλλες καθολικά ε¬ 
φαρμοζόμενες εκπτώσεις. 

Ο Κάτοχος της Άδειας μπορεί επίσης να προσφέρει ει¬ 


δικές χαμηλότερες τιμές σε περιορισμένη διάρκεια για να 
προωθήσει νέες υπηρεσίες και ευκολίες. 

7.3 Τήρηση Λογαριασμών και Κοστολόγηση Υπηρεσιών 

Ο Κάτοχος της Άδειας υποχρεούται να τηρεί αναλυτικά 
πλήρη και αξιόπιστα στοιχεία ξεχωριστά για κάθε μία από 
τις παρεχόμενες υπηρεσίες, τόσο για τις δαπάνες, όσο 
και για τις πηγές των εσόδων του. Στις πηγές εσόδων, ε¬ 
κτός από τα πάσης φύσεως έσοδα από την παροχή υπη¬ 
ρεσιών, θα περιλαμβάνονται τυχόν επιδοτήσεις, καθώς ε¬ 
πίσης και κάθε άλλο έσοδο μη προερχόμενο από χρέωση 
των υπηρεσιών του στους συνδρομητές του. 

Ο Κάτοχος της Άδειας υποχρεούται να υποβάλλει στην 
Ε.Ε.Τ. το λογιστικό σχέδιο το οποίο ακολουθεί. Οι κατ' έ¬ 
τος ισολογισμοί και τα λογιστικά δεδομένα και στοιχεία 
αυτών θα τηρούνται με το ως άνω λογιστικό σχέδιο, θα ε¬ 
λέγχονται κάθε χρόνο από Ορκωτούς Λογιστές, η έκθεση 
των οποίων θα υποβάλλεται και στην Ε.Ε.Τ. 

8. ΜΕΤΑΒΟΛΗ ΕΛΕΓΧΟΥ ΚΑΙ ΚΥΡΙΟΤΗΤΑΣ 

8.1 Μεταβολή Ελέγχου των ΑΤΔ 

Κάθε μεταβίβαση μετοχών σε μια ή περισσότερες πρά¬ 
ξεις ίση ή μεγαλύτερη απότο πέντε τοις εκατό (5%) του ε¬ 
ταιρικού κεφαλαίου της τηλεπικοινωνιακής επιχείρησης 
του κατόχου της άδειας, ανακοινώνεται στην Ε.Ε.Τ. εντός 
τριάντα (30) ημερών από της πραγματοποιήσεώς της. 

Απαγορεύεται η με οποιοδήποτετρόπο εκμίσθωση, με¬ 
ταβίβαση ή συνεκμετάλλευση της χορηγούμενης άδειας 
με τρίτους, η οποιαδήποτε ουσιώδης μεταβολή της σύν¬ 
θεσης του εταιρικού κεφαλαίου της τηλεπικοινωνιακής ε- 
πιχείρησηςτου κατόχουτης άδειας η οποία οδηγεί σε αλ¬ 
λαγή ελέγχου της διοικήσεώς της, καθώς και η συμμετο¬ 
χή της αδειοδοτούμενης επιχείρησης σε κοινοπραξίες 
χωρίς προηγούμενη έγκριση του Υπουργού Μεταφορών 
και Επικοινωνιών, κατόπιν γνωμοδότησης της Ε.Ε.Τ. 

Η Ε.Ε.Τ προκειμένου να γνωμοδοτήσει επί των αιτήσεων 
που υποβάλλονται σύμφωνα με την παρούσα παράγραφο, 
θα θεωρεί ως μεταβολή σημαντικού ποσοστού του μετοχι¬ 
κού κεφαλαίου ή ελέγχου οποιαδήποτε μεταβολή η οποία 
θα εξασφαλίζει στον Κάτοχο της Άδειας τη διατήρηση της 
οικονομικής νομικής και τεχνικής του δυνατότητας εκπλή- 
ρωσηςτων καθηκόντων του, όπως καθορίζονται στον Νόμο 
και την παρούσα Άδεια. Η Ε,Ε,Τ θα γνωμοδοτεί επί τέτοιων 
αιτήσεων μεταβολής βάσει της παρούσας παραγράφου. 

Ο Κάτοχος της Άδειας έχει δικαίωμα να ενεχυριάσει, υπο¬ 
θηκεύσει ή να προβεί σε ανάλογες συμφωνίες ύστερα από 
σύμφωνη γνώμη της Ε,Ε,Τ. Η πώληση ή εκποίηση σημαντι¬ 
κών κινητών περιουσιακών στοιχείων του Κατόχου της 
Άδειας που πραγματοποιείται εκτός της συνήθους επιχει¬ 
ρηματικής του δραστηριότητας θα θεωρείται ως μεταβίβα¬ 
ση υποκείμενη στις διατάξεις της παρούσας παραγράφου. 

Για τους σκοπούς της παρούσας παραγράφου, η συν¬ 
δρομή του όρου της σημαντικής μεταβολής στους όρους 
κυριότητας ή ελέγχου θα καθορίζεται κατόπιν σχετικής ει¬ 
σήγησης της Ε.Ε.Τ. ανάλογα με τις συγκεκριμένες περι¬ 
στάσεις κάθε προτεινόμενης συναλλαγής. 

Σε περίπτωσηπαράβασηςτων ανωτέρω υποχρεώσεων, 
η Ε.Ε.Τ. δύναται κατόπιν ακροάσεως των ενδιαφερομέ¬ 
νων να εισηγηθεί προς τον Υπουργό Μεταφορών και 
Επικοινωνιώντην ανάκληση της άδειας. 

9. ΠΡΟΔΙΑΓΡΑΦΕΣ ΚΑΤΑΣΚΕΥΗΣ ΚΑΙ ΣΥΝΤΗΡΗΣΗΣ 

9.1 Προδιαγραφές Κατασκευής 

Η κατασκευή και χρησιμοποίηση εγκαταστάσεων από 
τον Κάτοχο της Άδειας θα υπόκειται στον Κανονισμό 
Σχεδίου Πόλεως και στους άλλους υφιστάμενους κανονι¬ 
σμούς χρήσεωνγης. όπως προβλέπεται για επιχειρηματι¬ 
κές δραστηριότητες στην Ελλάδα, εκτός αν άλλως, ειδι¬ 
κούς, προβλέπεται. 

Η ευθύνη για τη λήψη οιωνδήποτε αναγκαίων μέτρων 
για κατασκευή και χρησιμοποίηση των εγκαταστάσεων 
που είναι αναγκαίες για την αποδοτική λειτουργία του δι¬ 
κτύου του Κάτοχου της Άδειας από τις αρμόδιες Αρχές α¬ 
νήκει αποκλειστικά στον Κάτοχο της Άδειας. 

9.2 Συντήρηση και Ασφάλεια 

Ο Κάτοχος της Άδειας θα φροντίζει με κάθε πρόσφορο 
μέσο για το πλήρως ευδιάκριτο οποιοσδήποτε εγκατάστα¬ 
σης σύμφωνα με τις ισχύουσες αεροναυτικές προδιαγρα¬ 
φές. 

Ο Κάτοχος της Άδειας θα συντηρεί τον εξοπλισμό και 
τις εγκαταστάσεις του ΑΤΔ κατά τρόπο που να διασφαλί¬ 
ζεται ότι ο εξοπλισμός αυτός και οι εν λόγω εγκαταστά¬ 
σεις δεν θα προκαλέσουν βλάβη σε άλλα άτομα ή σε πε¬ 
ριουσία ή δεν θα θέσουν σε κίνδυνο την ασφάλεια αερο¬ 
σκάφους και ο Κάτοχος της Άδειας θα γνωστοποιεί στην 
Ε.Ε.Τ. τις διευθετήσεις στις οποίες έχει προβεί για την ε¬ 
πιθεώρηση αυτού του εξοπλισμού ή των τηλεπικοινωνια¬ 
κών εγκαταστάσεων. 

Παράλληλα με τη δ (ενέργεια επιθεωρήσεων, ο Κάτοχος 
της Άδειας θα ερευνά και θα εξετάζει κάθε αναφορά, που 
κάνει λόγο για την επικινδυνότητα των εγκαταστάσεών 
του οπουδήποτε και αν βρίσκονται και θα απομακρύνει 
κάθε τυχόν υφιστάμενο κίνδυνο. 

Ο Κάτοχος της Αδειας θα τηρεί ιδιαίτερο αρχείο τέτοι¬ 
ων αναφορών, με γνωματεύσεις αρμοδίων στελεχών και 
των ενεργειών στις οποίες προέβη, το οποίο θα είναι στη 
διάθεση της Ε.Ε.Τ. 

10. ΕΠΙΘΕΩΡΗΣΗ, ΕΠΟΠΤΕΙΑ ΚΑΙ ΠΛΗΡΟΦΟΡΙΕΣ 
10.1 Επιθεώρηση 

Ο Κάτοχος της Αδειας υποχρεούται να εξασφαλίζει 
στη ν Ε. Ε.Τ. τη δυνατότητα του ελέγχου ότι οι προδιαγρα¬ 
φές παροχής υπηρεσιών που ορίζονται στην παρούσα, 
τηρούνται από το Α.Τ.Δ. του Κάτοχου της Αδειας. 

Η Ε.Ε.Τ. είναι αρμόδια να ελέγχει τις πληροφορίες αυτές, 
να προβαίνει σε επιθεώρηση των εγκαταστάσεων και των 
λειτουργιών του ΑΤΔ με σκοπό να εξασφαλίσει τη συμφω¬ 
νία με τις ισχύουσες προδιαγραφές παροχής υπηρεσιών. Ο 
Κάτοχος της Αδειας θα επιτρέπει τη ν πρόσβαση της Ε. Ε ,Τ. 
στις εγκαταστάσεις των ΑΤΔ για επιθεώρηση. Η Ε.Ε.Τ. δύ- 
ναται να προβαίνει σε συνεχόμενες και μεμονωμένες τυχαί¬ 
ες δειγματοληψίεςτηλεπικοινωνιακών υπηρεσιών με σκοπό 
την επαλήθευση τωνπληροφοριώνπου παρέχονται από τον 
Κάτοχο της Αδειας σύμφωνα με τη παράγραφο 10.2. 

Ολες οι μετρήσεις ή κλήσεις ή γενικά η χρησιμοποίηση 
του τηλεπικοινωνιακού δικτύου ή/και των τηλεπικοινωνια¬ 
κών υπηρεσιών του Κατόχου της Αδειας που γίνονται σε 
εφαρμογή των προβλέψεων της παρούσας παραγράφου 
θα γίνονται αδαπάνως για τη ν Ε. Ε.Τ. 

Κατά την άσκηση των αρμοδιοτήτων επιθεώρησης, η 
Ε.Ε.Τ. δεν απαιτείται να ειδοποιεί εκ των προτέρων τον 
Κάτοχο της Αδειας σχετικά με την πρόθεσή της να προβεί 
σε επιθεώρηση. 

Η Ε.Ε.Τ. δύναται ωστόσο να προβαίνει σε ειδοποίηση 
για επικείμενες επιθεωρήσεις και οι ειδοποιήσεις αυτές 
δύνανται να προσδιορίζουν το σκοπό της επιθεώρησης, 
τα μέρη των προς επιθεώρηση εγκαταστάσεων, την ημε¬ 
ρομηνία και το χρόνο επιθεώρησης καθώς και οποιαδή¬ 
ποτε πληροφορία και έγγραφη τεκμηρίωση που πρέπει να 
έχει διαθέσιμη ο Κάτοχος της Αδειας κατά την επιθεώρη¬ 
ση. Ο Κάτοχος της Άδειας θα συνεργάζεται με την Ε.Ε.Τ. 
στη διεξαγωγή της επιθεώρησης με ικανοποιητικό τρόπο 
προετοιμάζοντας και παραδίδοντας τα απαιτούμενα έγ¬ 
γραφα στοιχεία και τις πληροφορίες, υπό τον όρο ότι τα 
έγγραφα αυτά ή οι πληροφορίες βρίσκονται στην κατοχή 
του Κάτοχου της Άδειας. Πριν την έναρξη της επιθεώρη¬ 


σης, οι εκπρόσωποι της Ε.Ε.Τ. θα παρουσιάζουν τα στοι¬ 
χεία της ταυτότητάς τους και την έγγραφη εξουσιοδότη¬ 
σή τους γιατη συγκεκριμένη επιθεώρηση δεόντως υπο¬ 
γεγραμμένη από τον Πρόεδρο της Ε.Ε.Τ. στους αρμοδί¬ 
ους υπαλλήλους ή εκπροσώπους του Κάτοχου της 
Αδειας. Τα εξουσιοδοτημένα από τον Κάτοχο της Άδειας 
για την παρακολούθηση της επιθεώρησης άτομα θα ε¬ 
νεργούν αυτές τις διαδικασίες και θα υπογράφουντα σχε¬ 
τικά επίσημα έγγραφα. Σε περίπτωση που δεν είναι δυνα¬ 
τή η διενέργεια της επιθεώρησης κατά την ημερομηνία 
και τον χρόνο, που ορίζεται στην πρώτη ειδοποίηση, η 
Ε.Ε.Τ. θα αποστέλλει μεταγενέστερη ειδοποίηση, σύμ¬ 
φωνα με τους όρους που διατυπώνονται στην παρούσα 
παράγραφο έως ότου περατωθεί η επιθεώρηση. 

Τα αποτελέσματα όλων των επιθεωρήσεων και οποιεσ- 
δήποτε μεταγενέστερες ενέργειες της Ε.Ε.Τ. και του 
Κατόχου της Αδειας, θα καταχωρούνταισε έκθεση που θα 
καταρτίζεται προς το σκοπό αυτό από την Ε.Ε.Τ., που θα 
είναι απόρρητη για μία τριετία. Αντίγραφο αυτής θα τη¬ 
ρείται από την Ε. Ε.Τ όσο και από τον Κάτοχο της Άδειας. 

10.2 Πληροφορίες Ελεγχοι, Βιβλία 

Ο Κάτοχος της Αδειας θα τηρεί τα λογιστικά του βιβλία 
για χρονικό διάστημα όχι μικρότερο των δυο χρόνων ώστε 
να του δίνεται η δυνατότητα να παρέχει στην Ε.Ε.Τ, κατό¬ 
πιν αιτήματος της, πληροφορίες οικονομικές, στατιστι¬ 
κές, τεχνικές, πληροφορίες υπηρεσιών πελάτη, τιμολο¬ 
γιακές και άλλες πληροφορίες που θεωρούνται αναγκαί¬ 
ες από την Ε.Ε.Τ., προκειμένου να εξασφαλίσει τη 
συμμόρφωση του Κάτοχου της Αδειας με τους όρους της 
Αδειάςτου. Ο Κάτοχος της Αδειας θα παρέχει στην Ε.Ε.Τ. 
τηδυνατότηταπρόσβασης στα παραπάνω βιβλία, μετά α¬ 
πό αιτιολογημένη αίτησή της. 

10.3 Πληροφορίες Εμπιστευτικού Χαρακτήρα 
Οποιαδήποτε έγγραφα ή πληροφορίες που παρέχονται 

στην Ε.Ε.Τ. από τον Κάτοχο της Αδειας, σύμφωνα με την 
παράγραφο 10 δύνανται να χαρακτηριστούν από αυτόν 
ως εμπιστευτικά, οπότε θα τηρούνται ως άκρως εμπι- 
στευτικάαπότην Ε.Ε.Τ. Σε καμία περίπτωση η Ε.Ε.Τ. και ε¬ 
φόσον ο Κάτοχος της Αδειας έχει χαρακτηρίσει οποιοδή- 
ποτε έγγραφο ή πληροφορία ως εμπιστευτικού χαρακτή¬ 
ρα, δεν θα δημοσιοποιεί τα στοιχεία αυτά εκτός αν λόγω 
διαπιστωθείσης τέλεσης αξιόποινων πράξεων ή για λό¬ 
γους εθνικής ασφάλειας και κατόπιν σχετικής εντολής α¬ 
πό αρμόδια δικαστική αρχή χρειαστεί η κοινοποίησή τους 
στις δικαστικές αρχές ή στο Υπουργείο Δημόσιας Τάξης 
11. ΓΕΝΙΚΕΣ ΔΙΑΤΑΞΕΙΣ 

11.1 Σ υ μφωνι' α με το ισχύον Δίκαιο 

Ο Κάτοχος της Άδειας αναγνωρίζει ότι η Κυβέρνηση της 
Ελληνικής Δημοκρατίας δύναται κατά καιρούς να εκδί¬ 
δουν κανονιστικές ρυθμίσεις ή πράξεις που αφορούν τον 
Κάτοχο της Αδειας, συμπεριλαμβανομένων και κανονιστι¬ 
κών ρυθμίσεων και πράξεων που έχουν ως αποτέλεσμα 
την τροποποίηση της Αδειας με σκοπό την εξασφάλιση 
της συμμόρφωσης των ΑΤΔ προς τις απαιτήσεις του 
Ελληνικού και Κοινοτικού Δικαίου. 

11.2 Συμφωνία για την Κάλυψη Εξόδων 

Στην περίπτωση που τυχόν Οδηγία ή διάταξη, η οποία έ¬ 
χει υιοθετηθεί, σύμφωνα με την ανωτέρω παράγραφο 11.1 
προκαλέσει αύξη ση στις δαπάνες του Κατόχου της Αδειας 
κατά την παροχή υπηρεσιών σύμφωνα με την παρούσα, 
τότε ο Κάτοχος της Αδειας μπορεί να αυξήσε ι τα τιμολόγια 
των υπηρεσιών στο βαθμό που καλύπτονται τα αυξημένα 
κόστη. Μια τέτοια τιμολογιακή αύξηση θα τίθεται σε ισχύ 
την ίδια μέρα που τίθεται σε ισχύ η νέα οδηγία ή διάταξη. 
Αυτές οι αναπροσαρμογές είναι δυνατόν να πραγματο- 

ποιούνται σε χρονικά διαστήματα μικρότερα του εξαμή¬ 
νου από την τελευταία αναπροσαρμογή. 

11 3 Συμμετοχή σε Διεθνείς Δραστηριότητες 

Ο Κάτοχος της Αδειας θα ασκεί, κατά τη διάρκεια ισχύος 
της παρούσας Αδειας, κάθε είδους διεθνή δραστηριότη¬ 
τα, η οποία είναι απαραίτητη για την εκπλήρωσή του σκο¬ 
πού της Αδειας ή συναφής με το αντικείμενο αυτής. 

Ο Κάτοχος της Αδειας, αναφερομένων αλλά μη απο¬ 
κλειστικά περιλαμβανόμενων, συμμετέχει ως πλήρες μέ¬ 
λος ή με άλλη κατά την κρίση του ιδιότητα, σε διεθνείς τη¬ 
λεπικοινωνιακούς οργανισμούς, διεθνείς διασκέψεις, ε¬ 
νώσεις ιδιοκτητών τηλεπικοινωνιακών δικτύων και 
ενώσεις παροχέων τηλεπικοινωνιακών υπηρεσιών, όπως 
επίσης συμμετέχει, διαπραγματεύεται και υπογράφει δι¬ 
μερείς και πολυμερείς διεθνείς συμφωνίες, οι οποίες είναι 
άμεσα ή έμμεσα συναφείς με το αντικείμενο της Αδειας. 

Κατόπιν προσκλήσεως του Υπουργού Μεταφορών και 
Επικοινωνιών, ο Κάτοχος της Αδειας δύναται να συμμετέχει, 
ως μέλος αντιπροσωπειών του Δημοσίου, σε διεθνείς τηλε¬ 
πικοινωνιακούς οργανισμούς καθιέρωσης προτύπων ή πο¬ 
λιτικής. Ο Κάτοχος της Αδειας δύναται να συμβάλλει στις 
εργασίες καθιέρωσης προδιαγραφών για τα τηλεπικοινω¬ 
νιακά δίκτυα και τις υπηρεσίες που παρέχονται απ' αυτά. 

11.4 Ανανέωση, Τροποποίηση, Αναστολή και Ανάκληση 
Αδειας 

Η ανανέωση, τροποποίηση, αναστολή και ανάκληση της 
Αδειας πραγματοποιούνται σύμφωνα με την υπ’ αριθ. 
79097/95 απόφαση του Υπουργού Μεταφορών και 
Επικοινωνιών (ΦΕΚ784 Β’), όπως κάθε φορά ισχύει. 

11.5 Χρησιμοποίηση Αντιπροσώπων, Πωλητών & 
Μεταπωλητών 

Ο Κάτοχος της Άδειας μπορεί να πωλείτιςυπηρεσίεςτου 
στους χρήστες απευθείας, μέσω αντιπροσώπων, ενδιάμε¬ 
σων πωλητών, άλλων παροχέων υπηρεσιών, ανεξάρτητων 
μεταπωλητών ή και συνδυασμού των παραπάνω. 

Όλα τα παραπάνω πρόσωπα, φυσικά ή νομικά, υπόκει- 
νται στις διατάξεις του “Νόμου". 

11.6 Ευθύνη έναντι των Χρηστών 

Ο Κάτοχος της Αδειας θα είναι αποκλειστικά υπεύθυνος 
έναντι των πελατών για τις υπηρεσίες που προσφέρει για 
τις οποίες το Δημόσιο, η Κυβέρνηση και οι διάφορες υπη¬ 
ρεσίες και φορείς της, συμπεριλαμβανομένων αλλά εν¬ 
δεικτικά αναφερομένων, του Υπουργού Μεταφορών και 
Επικοινωνιών και της Ε.Ε.Τ., παραμένουν απαλλαγμένοι 
κάθε ευθύνης έναντι των χρηστών. 

11.7 Πράξεις και παραλείψεις συνεργαζομένων 
Επιχειρήσεων 

Κατά τη διάρκεια του χρόνου ισχύος της παρούσας 
Άδειας, ο Κάτοχος της Αδειας θα ευθύνεται για τις πράξεις 
και παραλείψεις οποιοσδήποτε επιχείρησης που χρησιμο¬ 
ποιείται απ’ αυτόν για την κατασκευή, εγκατάσταση, συ¬ 
ντήρηση, ή λειτουργία του ΑΤΔ. Σε όλες αυτές τις περι¬ 
πτώσεις ο Κάτοχος της Άδειας θα ευθύνεται ως εάν οιπρά- 
ξεις και παραλείψεις της ανωτέρω επιχείρησης 
αποτελούσαν πράξεις και παραλείψεις του Κατόχου της 
Αδειας. 

12. ΕΠΙΛΥΣΗ ΔΙΑΦΟΡΩΝ 

12.1 Η ΕΕΤ προσφέρει τις υπηρεσίες της προς επίλυση 
διαφορών που αναφύονται μεταξύ των τηλεπικοινωνια¬ 
κών επιχειρήσεων αφ ενός και μεταξύ αυτών και του 
Δημοσίου ή και των χρηστών αφ_ετέρου και αφορούν την 
εθνική και κοινοτική νομοθεσία κατά την άσκηση των τη¬ 
λεπικοινωνιακών δραστηριοτήτων που διέπονται από τις 
διατάξεις του νόμου περί τηλεπικοινωνιών. 

Με την επιφύλαξη και άλλων δικαιωμάτων προσφυγής 
που προβλέπονται απάτην κείμενη νομοθεσία οι ενδιαφε¬ 


ρόμενοι μπορούν, για την επίλυση των διαφορών τους, να 
προσφύγουν στην Ε.Ε.Τ. 

Σε περίπτωση προσφυγής τους στην Ε.Ε.Τ. και μέχρι 
την έκδοση της σχετικής απόφασης τα ενδιαφερόμενο 
μέρη δεν ασκούν τα άλλα δικαιώματα προσφυγής που 
προβλέπονται από την κείμενη νομοθεσία. 

Η Ε.Ε.Τ., στα πλαίσια των αρμοδιοτήτων της, προσπα¬ 
θεί ώστε οι διαφορές που ανακύπτουν να επιλύονται 
καταρχάς μεταξύ των ενδιαφερομένων. 

12.2 Η προσφυγή στην ΕΕΤ θα πρέπει να είναι έγγραφη 
και θα πρέπει να περιλαμβάνει περιγραφή του αντικειμέ¬ 
νου της διαφοράς, τα προβαλλόμενα αιτήματα καθώς και 
κάθε στοιχείο που θα συμβάλλει στην τεκμηρίωση των αι¬ 
τημάτων αυτών. 

Σε περίπτωση υποβολής προς την ΕΕΤ καταγγελίας α¬ 
πό οποιονδήποτε, αυτός πρέπει να είναι σε θέση να απο¬ 
δείξει ότι πράγματι εθίγη άμεσα και υπέστη αρνητικές ε¬ 
πιπτώσεις λόγωτης ερμηνείας και,/ήτης εφαρμογής στην 
οποίαπροέβη οπαροχέαςτηλεπικοινωνιακής υπηρεσίας, 
ή ο ασκών τηλεπικοινωνιακή δραστηριότητα αναφορικά 
με τους όρους χορήγησης της Αδειας του ή της 
Αποδοχής της Δήλωσής του. 

12.3 Ο Πρόεδρος της ΕΕΤ μετά την υποβολή της προ¬ 
σφυγής προβαίνει στις κατά περίπτωση απαιτούμενες ε¬ 
νέργειες προκειμένου να επιλυθεί η διαφορά, όπως: 

α. ζητά, όπου κρίνει απαραίτητο, διευκρινίσεις πάνω 
στο αντικείμενο της προσφυγής 

β. κάνει κοινοποίηση της προσφυγής, σε όλα τα ενδια¬ 
φερόμενο μέρη παρέχοντάς τους επίσης όλα τα σχετικά 
στοιχεία και τα περιλαμβανόμενα σε αυτήν έγγραφα, τεκ¬ 
μήρια, μελέτες κλπ. 

γ. καλεί τα ενδιαφερόμενο μέρη να καταθέσουν τις από¬ 
ψεις τους επίτης προσφυγής με υποβολή υπομνήματος μέ¬ 
σα σε τακτή προθεσμία. Εάν υπάρξει ανάγκη μπορεί να ζη¬ 
τηθούν διευκ ρινίσεις για το περιεχόμενο των υπομνημάτων. 

δ. εισάγειτο θέμα στην ολομέλεια της Ε.Ε.Τ. 

12.4 0 Πρόεδρος της ΕΕΤ ή οποιοδήποτε άλλο μέλος ή 
μέλη της ΕΕΤ που έχουν οριστεί από την ολομέλεια, μετά 
την μελέτη των δεδομένων της κάθε περίπτωσης και ανά¬ 
λογα με τη φύση της, μπορεί εναλλακτικά: 

α. Να καλέσει τα μέρη και να επιδιώξει την επίλυση της 
διαφοράς με συμβιβασμό. 

β. Να εισαγάγει το θέμα στην ολομέλεια προκειμένου να 
ληφθεί άμεσα απόφαση για την επίλυση της διαφοράς. 

γ. Να εισαγάγειτο θέμα στην ολομέλεια προκειμένου να 
ληφθεί απόφαση για να ξεκινήσει η διαδικασία ακροάσε¬ 
ων σύμφωνα με τον Κανονισμό Ακροάσεων. 

12.5 Για τους σκοπούς της μεσολάβησης της ΕΕΤ σύμ¬ 
φωνα με το εδάφιο (α) της παραγράφου 12.4, ο 
Πρόεδρος της ΕΕΤ ή οποιοδήποτε άλλο μέλος ή μέλη της 
ΕΕΤ που έχουν οριστεί, προβαίνει σε όλες τις κατάλληλες 
ενέργειες, όπως: 

α. Καλεί τα ενδιαφερόμενο μέρη είτε ξεχωριστά είτε σε 
κοινή σύσκεψη, προκειμένου να διαμορφωθεί κοινή αντί¬ 
ληψη περί του προβλήματος και να εξεταστεί η δυνατό¬ 
τητα επίλυσης της διαφοράς με συμβιβασμό. 

β. Προτείνει τη δημιουργία ομάδας εργασίας, με σύμ¬ 
φωνη γνώμη όλων των μερών, στην οποία θα εκπροσω¬ 
πούνται ισότιμα όλα τα μέρη με την συμμετοχή εκπροσώ- 
πωντης ΕΕΤ η οποία θα παράσχει επίσης καιτηνγραμμα- 
τειακή υποστήριξη, για την από κοινού μελέτη και 
ανάλυση του προβλήματος με σκοπό την επίτευξη συμ¬ 
φωνίας για την επίλυση της διαφοράς. 

Η παραπάνω ομάδα εργασίας συντάσσει πρακτικό με 
τα αποτελέσματα των συζητήσεων της μέσα σε ένα μήνα 
από τη σύστασή της. Τ ο χρονικό διάστη μα αυτό μπορεί να 

επεκταθεί για ένα μήνα ακόμη με έγγραφη συμφωνία των 
μερών. 

Εάν κατά τη διάρκεια των εργασιών της ομάδας εργα¬ 
σίας προκόψει κάποιο θέμα που δεν μπορεί να λυθεί στα 
πλαίσια της ομάδας εργασίας τότε το θέμα αυτό μπορεί 
να τεθεί στην ολομέλεια της ΕΕΤ για εξεύρεση λύσης. 

γ. Οποιαδήποτε άλλη ενέργεια που θα βοηθούσε στην 
επίλυση της διαφοράς με συμβιβασμό. 

Κατά την διάρκεια της προσπάθειας επίλυσης της δια¬ 
φοράς με συμβιβασμό, η ολομέλεια της ΕΕΤ ενημερώνε¬ 
ται λεπτομερώς. 

12.6 Σε περίπτωση της επίλυσης της διαφοράς με συμ¬ 
βιβασμό σύμφωνα με την διαδικασία της παραγράφου 
12.5, τα αποτελέσματα της συμφωνίας εισάγονται για ε¬ 
πικύρωση στην ολομέλεια της ΕΕΤ. 

Η ολομέλεια της ΕΕΤ είναι δυνατό με αιτιολογημένη α¬ 
πόφασή της, προκειμένου να προστατεύσει τους χρή¬ 
στες, να εξασφαλίσει την ομαλή λειτουργία της αγοράς 
και για λόγους δημόσιου συμφέροντος, να μην κάνει απο¬ 
δεκτή τη συμφωνία των μερών και να την τροποποιήσει α¬ 
νάλογα ή να την απορρίψει κατά την κρίση της. 

Σε περίπτωση που είτε δεν γίνει αποδεκτή από τα ενδια¬ 
φερόμενο μέρη η διαδικασία της παραγράφου 12.5 για 
την επίλυση της διαφοράς με συμβιβασμό, είτε γίνει απο¬ 
δεκτή αλλά δεν επιτευχθεί τελικά η επίλυση της διαφοράς 
με συμβιβασμό το θέμα εισάγεται στην ολομέλεια της 
Ε.Ε.Τ. προκειμένου είτε να ληφθεί απόφαση άμεσα, είτε 
να ξεκινήσει η διαδικασία ακροάσεων. 

12.7 Για την διευκόλυνση του έργου της και προκειμέ¬ 
νου να σχηματίζει αντικειμενική γνώμη η ΕΕΤ είναι δυνα¬ 
τόν να ζητά την γνώμη ειδικών τεχνικών ή άλλων συμβού¬ 
λων και να αναθέτει μελέτες σε ειδικά μελετητικά γραφεία 
του εσωτερικού ή του εξωτερικού. 

Στις περιπτώσεις αυτές καταβάλλεται προσπάθεια από 
την ΕΕΤ οι σύμβουλοι ή τα μελετητικά γραφεία να είναι 
της κοινής αποδοχής όλων των μερών. 

12.8 Η διαδικασία επίλυσης διαφοράς σε κάθε περίπτω¬ 
ση δεν μπορεί να ξεπερνά τους 3 μήνες συνολικά. Μέσα 
στο διάστημα αυτό η ΕΕΤ θα πρέπει να έχει λάβει απόφα¬ 
ση. Το ανωτέρω χρονικό διάστημα των 3 μηνών μπορεί να 
επεκτείνεται μέχρι τους 6 μήνες κατόπιν αιτιολογημένης 
απόφασης της Ε.Ε.Τ.. 

12.9 Αν η διαφορά περιέχει στοιχεία που δεν μπορούν να 
επιλυθούν σε εθνικό επίπεδο, όπως προβλήματα που αφο¬ 
ρούν στην ερμηνεία και εφαρμογή Οδηγιών της 
Ευρωπαϊκής Ενωσης, η ΕΕΤ είναι δυνατόν να απευθύνεται 
στα αρμόδια όργανα της Ευρωπαϊκής Ενωσης, σύμφωνα με 
τις διαδικασίες που προβλέπονται στην κείμενη νομοθεσία. 

12.10 Οι δεόντως αιτιολογημένες αποφάσεις της ΕΕΤ 
λαμβάνονται σύμφωνα με τον εσωτερικό κανονισμό λει¬ 
τουργίας της, είναι δημοσίως ανακοινώσιμες και καταχω- 
ρούνται σε επίσημο ιδιαίτερο βιβλίο, εκτός αν αφορούν 
την εθνική άμυνα και την ασφάλεια της χώρας. 
Εμπιστευτικά εμπορικά, τεχνικά ή οικονομικά στοιχεία των 
τηλεπικοινωνιακών επιχειρήσεων δεν ανακοινώνονται. 

Τα τηρούμενα κατά τις συνεδριάσεις πρακτικά, καθώς 
και οι φάκελοι των υποθέσεων που διεκπεραιώθηκαν από 
την ΕΕΤ είναι προσιτά στους άμεσα ενδιαφερομένους υ¬ 
πό τον περιορισμό του προηγούμενου εδαφίου. 

Οι αποφάσεις της ΕΕΤ κοινοποιούνται στα ενδιαφερό¬ 
μενο μέρη εντός επτά (7) εργασίμων ημερών από την λή¬ 
ψη τους και δεν μπορούν να εφαρμοσθούν πριν από την 
κοινοποίησή τους. 

Η Ε.Ε.Τ. δύναται κατά περίπτωση να επιβάλει τις προ- 
βλεπόμενες από την κείμενη νομοθεσία κυρώσεις για τη 
διασφάλιση των αποφάσεώντης. 


13. ΑΚΡΟΑΣΕΙΣ, ΠΑΡΑΒΑΣΕΙΣ ΚΑΙ ΚΥΡΩΣΕΙΣ 

13.1 Ακροάσεις 

Ενώπιον της Ε.Ε.Τ. διεξάγονται ακροάσεις σύμφωνα με 
τον ισχύοντα Κανονισμό Ακροάσεων (Κανονισμός ακροά¬ 
σεων ΥΜΕ 63142, ΦΕΚ 527, τεύχος Β, 16-6-1995). 

Οι ακροάσεις ενώπιον της Ε.Ε.Τ. αποσκοπούν αφενός 
στην προστασία των προβλεπόμενων διαδικαστικών και 
ουσιαστικών δικαιωμάτων του Κάτοχου της Άδειας και α¬ 
φετέρου στην προστασία του δημοσίου συμφέροντος και 
των δικαιωμάτων των χρηστών. 

Ολες οι αποφάσεις στις οποίες θα έχει καταλήξει η 
Ε.Ε.Τ. μετά το τέλος των άκρο άσεων οφε ίλο υ ν να είναι δε¬ 
όντως αιτιολογημένες, και υπόκεινται στα προβλεπόμενα 
νόμιμα ένδικα μέσα. 

Η Ε.Ε.Τ. θα διεξάγει την διαδικασία λαμβάνοντας δεόντως 
υπόψη τα συμφέροντα προστασίας της ιδιωτικής ζωής και 
του εμπιστευτικού χαρακπρα των επικοινωνιών, των οικο¬ 
νομικών και άλλων στοιχείων, όλων των διαδίκων μερών. 

13.2 Παραβάσεις και Κυρώσεις 

Σε περιπτώσεις παράβασης των παρόντων Γενικών 
Ορων, των όρων της Αδειας του ΑΤΔ ή των ισχυόντων νό¬ 
μων και κανονισμών, η Ε.Ε.Τ. είτε αυτεπαγγέλτως είτε ύ¬ 
στερα από καταγγελία, μπορεί να επιβάλει τις από το νόμο 
προβλεπόμενες κυρώσεις. Πριν την επιβολή κυρώσεων, η 
Ε.Ε.Τ. θα καλεί τον ενδιαφερόμενο σε ακρόαση, σύμφωνα 
με τον ισχύοντα Κανονισμό Ακροάσεων (Κανονισμός α¬ 
κροάσεων ΥΜΕ 68142. ΦΕΚ 527. τεύχος Β, 16.6.1995). 

14. ΚΑΝΟΝΙΣΜΟΣ ΕΚΜΕΤΑΛΛΕΥΣΗΣ 

Ο κάθε αδειοδοτούμενος είναι υποχρεωμένος να υποβά¬ 
λει στην Εθνική Επιτροπή Τηλεπικοινωνιών, εντός διμήνου 
από τη λήψη της Αδειας του, "Κανονισμό Εκμετάλλευσης" 
ο οποίος κυρώνεται με απόφαση του Υπουργού 
Μεταφορών και Επικοινωνιών και δημοσιεύεται στην 
Εφημερίδα της Κυβερνήσεως, θα περιλαμβάνει δε κατ’ ε¬ 
λάχιστο τα ακόλουθα: 

Τους τύπους των τερματικών (αριθμούς προτύπων 
ΕΤ5Ι, συστάσεις της ΙΤυ-ΟΟΠΤ. κλπ.) που επιτρέπεται να 
χρησιμοποιούνται από τους χρήστες του δικτύου. 

Τη δομή του τιμολογίου (τρόπους τιμολόγησης, όπως 
π.χ. χρονοχρέωση, χρέωση με βάση τη διακινούμενη πλη¬ 
ροφορία, χρέωση με βάση την περίοδο συνδρομής, ύ¬ 
παρξη παγίων μηνιαίων τελών ή όχι, κλπ). 

Τη διάρκεια της ελάχιστης συνδρομής, τις προϋποθέ¬ 
σεις διακοπής της συνδρομής και επανασύνδεσης, κλπ. 

Τις ελάχιστες υποχρεώσεις των χρηστών του δικτύου. 

Την ποιότητα πρόσβασης στο τηλεπικοινωνιακό δίκτυο 
του παρόχου (ελάχιστο πλήθος σημείων πρόσβασης ανά 
χίλιους χρήστες). 

Την ποιότητα διακίνησης της πληροφορίας στα ζευκτι- 
κά κυκλώματα μεταξύ των κόμβων του δικτύου (μέγιστος 
βαθμός επιτρεπόμενης συμφόρησης, μέγιστος βαθμός 
χρησιμοποίησης χωρητικότητας κυκλωμάτων) τόσο για 
τις εθνικές, όσο και για τις διεθνείς ζεύξεις. 

Την οργάνωση παροχής υπηρεσιών τεχνικής υποστήρι- 
ξηςτων χρηστών καιτο ελάχιστο προςτούτο χρησιμοποι¬ 
ούμενο τεχνικό προσωπικό. 

Τον τρόπο χειρισμού των παραπόνων των χρηστών 
(τρόπος οργάνωσης υποδοχήςπαραπόνων, ενημέρωσης 
των χρηστών για τις ενέργειες του παρόχου, αποζημίω¬ 
σης χρηστών, κλπ). 

Τον τρόπο ενημέρωσης των χρηστών σε ό,τι αφορά με¬ 
ταβολές της τοπολογίας και της χρήσης του δικτύου. 

15. ΔΙΑΦΟΡΑ 

15.1 Ανωτέρα Βία 

Ο Κάτοχος της Αδειας δεν θεωρείται ότι έχει παραβιά¬ 
σει διάταξη της παρούσας Αδειας λόγω μη εκτέλεσης ή 

πλημμελούς ή εκπρόθεσμης εκτέλεσης στο βαθμό και για 
εκείνες τις χρονικές περιόδους που μια τέτοια μη εκτέλε¬ 
ση ή πλημμελής ή εκπρόθεσμη εκτέλεση οφείλεται σε λό¬ 
γους ανωτέρας βίας και οι οποίοι βρίσκονται εκτός του ε¬ 
λέγχου του Κατόχου της Άδειας και υπό τον όρο ότι δεν 
μπορούσε ο Κάτοχος της Αδειας να λάβει υπόψη του την 
αιτία και να αποφύγει τις συνέπειες της. Γιατους σκοπούς 
της παρούσας παραγράφου και χωρίς να περιορίζεται η 
γενική εφαρμογή των παραπάνω, τα ακόλουθα γεγονότα 
συνιστούν λόγους ανωτέρας βίας που θεωρούνται ότι τε¬ 
λούν εκτός του ελέγχου του Κατόχου της Αδειας: 

• Ο πόλεμος (είτε έχει κηρυχθεί, είτε όχι), οιταραχές, οι 
πράξεις δολιοφθοράς, οι τρομοκρατικές πράξεις, οι θεο¬ 
μηνίες, οι εκρήξεις και οι πυρκαγιές οι μη οφειλόμενες σε 
βαρεία αμέλεια του Κάτοχου της Άδειας, οι εμπορικοί α¬ 
ποκλεισμοί, οι απεργίες, εφόσον τεκμηριώνεται η επίδρα¬ 
σή τους στις συγκεκριμένες παραβιάσεις 

• Οι νομικώς ισχυρότερες της Άδειας και των Γενικών 
Ορων πράξεις Ελληνικών, Κοινοτικών ή άλλων αρχών με 
αποφασιστικές εξουσίες (εκτός εκείνων που προβλέπο- 
νται στην παρούσα Άδεια) ή η αδυναμία παραχώρησης 
και διάθεσης στον Κάτοχο της Άδειας των τυχόν απαιτου- 
μένων συχνοτήτων. 

Ανεξαρτήτως πάντως των ανωτέρω, ο Κάτοχος της 
Αδειας θα συνεχίσει να λαμβάνει όλα τα πρόσφορα μέτρα 
εντός των δυνατοτήτων του, προκειμένου να συμμορφω¬ 
θεί όσο το δυνατόν πληρέστερα με την Αδειά του και τους 
Γενικούς Ορους. 

15.2 Ισχύον Δίκαιο 

Η παρούσα Αδεια θα διέπεται, ερμηνεύεται και εφαρ¬ 
μόζεται σύμφωνα με την Ελληνική νομοθεσία. 

15.3 Συναίνεση υπαγωγής στη διαδικασία των 
Ελληνικών Δικαστηρίων 

Υπό την επιφύλαξη των διατάξεων του Νόμου ο Κάτοχος 
της Άδειας με την παρούσα συναινεί στην υπαγωγή του στη 
δικαιοδοσία και δωσιδικία των Ελληνικών δικαστηρίων στην 
Αθήνα και διά της παρούσας παραιτείται κάθε δικαιώματος 
αμφισβήτησηςτης δικαιοδοσίας και δωσιδικίας αυτής, μετην 
προβολή λόγων ελλείψεως αρμοδιότητος ή άλλων λόγων. 

15.4 Γλώσσα 

Ολα τα κείμενα που θα ανταλλάσσει ο Κάτοχος της 
Αδειας με τις Ελληνικές Αρχές θα συντάσσονται στην 
Ελληνική γλώσσα. Το ελληνικό κείμενο θα υπερισχύει ο¬ 
ποιοσδήποτε μετάφρασης. 

15.5 Ερμηνεία και Διάρθρωση 

Οι αριθμοί των παραγράφων και οι επικεφαλίδες που 
εμφανίζονται στην παρούσα, παρατίθενται μόνο για λό¬ 
γους σαφήνειας και σε καμία περίπτωση δεν έχουν σκοπό 
να προσδιορίσουν, περιορίσουν, ερμηνεύσουν ή περι¬ 
γράφουν το πεδίο εφαρμογής ή τους σκοπούς της πα¬ 
ρούσας Άδειας. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 1997 

Ο ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 
--♦- 

Αριθ. 52499 (2) 

Καθορισμός Ανταποδοτικών Τελών επιβαλλόμενων επί 
των Τηλεπικοινωνιακών Επιχειρήσεων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 


1. Τις διατάξεις του άρθρου πρώτου, παράχρ. 2, στοι¬ 
χείο ΣΤ του άρθρου δευτέρου, παρόγρ. 8, στοιχεία Α, Β, Γ 
και Δ του άρθρου τρίτου παρόγρ. 4 στοιχείο ΙΑ, καιπαρά- 
γρ. 5 στοιχείο Δ του Ν. 2246/1994 “Οργάνωση και 
Λειτουργία του Τομέα των Τηλεπικοινωνιών" (ΦΕΚ : 
172/Α/20-10-1994). 

2. Το γεγονός ότι από την εφαρμογή της Απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ Ιο 
Πεδίο εφαρμογής 

1. Η παρούσα Απόφαση αφορά τις επιχειρήσεις που 
δραστηριοποιούνται στο χώρο των τηλεπικοινωνιών, είτε 
υπό καθεστώς ΑΔΕΙΑΣ, είτε υπό καθεστώς ΔΗΛΩΣΗΣ, 
σύμφωνα με το Ν. 2246/1994 για την “Οργάνωση και 
Λειτουργία του Τομέα των Τηλεπικοινωνιών" (ΦΕΚ 
172/Α/20-10-1994) και τις συνακόλουθες Αποφάσεις: 

-Απόφαση Υφυπουργού Μεταφορών και Επικοινωνιών 
αριθ. 68321/24-5-1995 (ΦΕΚ 500/Β/6-6-1995) 
"Καθορισμός Ορίου Συνολικής Χωρητικότητας 
Μισθωμένων Κυκλωμάτων". 

- Απόφαση Υφυπουργού Μεταφορών και Επικοινωνιών 
αριθ. 74631/10-7-1995 (ΦΕΚ 634/Β/18-7-1995) 
“Κανονισμός Προϋποθέσεων και Διαδικασίας ΙΥποβολής 
της Δήλωσης". 

-Απόφαση Υφυπουργού Μεταφορών και Επικοινωνιών α- 
ριθ. 79097/31-8-1995 (ΦΕΚ 784/Β/12-9-1995) “Κανονισμός 
Προϋποθέσεων και Διαδικασίας Χορηγήσεως, 
Ανανεώσεως, Αναστολής. Ανακλήσεως Αδειας σχετικά με 
την Παροχή στο Κοινό Τηλεπικοινωνιακών Υπηρεσιών μέσω 
Μισθωμένων Κυκλωμάτων". 

2. Ανταποδοτικά τέλη κατά τις διατάξεις της παρούσας 
Απόφασης δεν εφαρμόζονται για τις επιχειρήσεις που δρά¬ 
στη ριοποιούνται στο χώρο των τηλεπικοινωνιών ασχολού¬ 
μενες μετην εισαγωγή, εμπορία, κατασκευή, εγκατάσταση 
και συντήρηση τηλεπ/κού τερματικού εξοπλισμού. 


ΑΡΘΡΟ 2ο 


Ανταποδοτικά Τέλη Επιχειρήσεων που λειτουργούν υπό 
καθεστώς ΑΔΕΙΑΣ 


1. Σε όλες τις τηλεπικοινωνιακές επιχειρήσεις που λει¬ 
τουργούν υπό καθεστώς ΑΔΕΙΑΣ, κατά την έκδοση της 
Αδειας, επιβάλλεται ανταποδοτικό τέλος ανερχόμενο σε 
200.000 δραχμές ως προκαταβολή του ετήσιου ανταπο¬ 
δοτικού τέλους του πρώτου έτους, προς την Εθνική 
Επιτροπή Τηλεπικοινωνιών (ΕΕΤ). 

2. Σε όλες τις επιχειρήσεις που λειτουργούν υπό καθε¬ 
στώς ΑΔΕΙΑΣ επιβάλλεται ετήσιο ανταποδοτικό τέλος υ¬ 
πολογιζόμενο ως ποσοστό επί των συνολικών ακαθαρί¬ 
στων εσόδων τους, με την επιφύλαξη της παραγράφου 3 
του παρόντος άρθρου, ως εξής: 


Συνολικά ετήσ.α ακαθόριστα 

έσοδα (Ε), σε δισεκατομ. δραχ. 

Ε < 100 

100 < Ε < 200 

200 < Ε < 300 

300 < Ε < 400 

400 < Ε < 500 

Ε > 500 


Επιβαλλόμενε ετήσια ανταποδοτικά 
τέλη, σε δισεκατομ. δραχμές 
0,005 Ε 

0,5 + 0.002 (Ε - 100) 

0,7 + 0,0015 (Ε-200) 

0,85 + 0,001 (Ε - 300) 

0,95 + 0,0005 (Ε - 400) 

1,0 τ- 0,00025 (Ε - 500) 


3. Από το σύνολο των ετησίων ακαθαρίστων εσόδων α- 
φαιρούνται οι πιθανές επιχορηγήσεις που λαμβάνουν οι ε¬ 
πιχειρήσεις από συμμετοχή τους σε προγράμματα της 
Ευρωπαϊκής Ενωσης ή αντίστοιχα Εθνικά. 

4. Σε κάθε περίπτωση, το ποσό των ετησίων ανταποδο¬ 
τικών τελών για τις τηλεπικοινωνιακές επιχειρήσεις που 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


λειτουργούν υπό καθεστώς ΑΔΕΙΑΣ δεν μπορεί να είναιμι- 
κρότερο από 200.000 δραχμές . 

ΑΡΘΡΟ 3ο 

Ανταποδοτικά Τέλη Επιχειρήσεων που λειτουργούν υπό 
καθεστώς ΔΗΛΩΣΗΣ 

1. Σε όλες τις τηλεπικοινωνιακές επιχειρήσεις που λει¬ 
τουργούν υπό καθεστώς ΔΗΛΩΣΗΣ, κατά την έκδοση πι¬ 
στοποιητικού της ΕΕΤ περί αποδοχής της ΔΗΛΩΣΗΣ, επι¬ 
βάλλεται ανταποδοτικό τέλος ανερχόμενο σε 100.000 
δραχμές ως προκαταβολή του ετήσιου ανταποδοτικού 
τέλους του πρώτου έτους, προς την ΕΕΤ. 

2. Σε όλες τις επιχειρήσεις που λειτουργούν υπό καθε¬ 
στώς ΔΗΛΩΣΗΣ, ανεξαρτήτως αν παρέχουν κατ_ απο¬ 
κλειστικότητα τις υπηρεσίες που περιγράφονται στη ΔΗ¬ 
ΛΩΣΗ ή και άλλες, επιβάλλεται ετήσιο ανταποδοτικό τέ¬ 
λος επί του συνόλου των ακαθαρίστων εσόδων τους από 
οποιαδήποτε πηγή, ίσο με το ανταποδοτικό τέλος που κα¬ 
θορίζεται για τις επιχειρήσεις που λειτουργούν υπό καθε¬ 
στώς ΑΔΕΙΑΣ, σύμφωνα με την παράγραφο 3 του άρθρου 
δευτέρου της παρούσης με την επιφύλαξη των παραγρά¬ 
φων 3, 4, 5, και 6του παρόντος άρθρου. 

3. Ειδικά για τις επιχειρήσεις που λειτουργούν ως ενδιάμε¬ 
σοι πωλητές τηλεπικοινωνιακών υπηρεσιών άλλων επιχειρή¬ 
σεων που λειτουργούν υπό καθεστώς ΑΔΕΙΑΣ στην Ελλάδα, 
και κατά την έννοια ότι οι επιχειρήσεις αυτές εγγράφουν συν¬ 
δρομητές, διακινούν τους περιοδικούς λογαριασμούς των 
συνδρομητών και συλλέγουντα αντίστοιχα τέλη, οι διατάξεις 
της ανωτέρω παραγράφου 2 εφαρμόζονται επί του συνόλου 
των ετησίων ακαθάριστων εσόδων τους, αφαιρουμένου του 
ποσού που οι επιχειρήσεις αυτές αποδίδουν από τους λογα¬ 
ριασμούς των χρηστών στις επιχειρήσεις για τις οποίες λει¬ 
τουργούν ως ενδιάμεσοι πωλητές. 

4. Από το σύνολο των ετησίων ακαθαρίστων εσόδων α- 
φαιρούνται οι πιθανές επιχορηγήσεις που λαμβάνουν οι ε¬ 
πιχειρήσεις από συμμετοχή τους σε προγράμματα της 
Ευρωπαϊκής Ένωσης η αντίστοιχα εθνικά. 

5. Σε κάθε περίπτωση, το ποσό των ετησίων ανταποδο¬ 
τικών τελών για τις τηλεπικοινωνιακές επιχειρήσεις που 
λειτουργούν υπό καθεστώς ΔΗΛΩΣΗΣ δεν μπορεί να είναι 
μικρότερο από 100.000 δραχμές. 

ΑΡΘΡΟ 4ο 

Χρόνος και Τρόπος Καταβολής των Ανταποδοτικών 
Τελών 

1. Η καταβολή των προκαταβολών που προβλέπονται 
στην παράγραφο 1 του άρθρου πρώτου και στην παρά¬ 
γραφο 1 του άρθρου δεύτερου της παρούσης αποτελεί 
προϋπόθεση για την έκδοση της ΑΔΕΙΑΣ ή την αποδοχή 
της ΔΗΛΩΣΗΣ. 

2. Τα ετήσια ανταποδοτικά τέλη των επιχειρήσεων που 
λειτουργούν ως Ανώνυμες Εταιρείες καταβάλλονται, για 
κάθε οικονομική χρήση , μέχρι τις 30 Ιουνίου του επομέ¬ 
νου έτους. 

3. Τα ετήσια ανταποδοτικά τέλη των επιχειρήσεων που 
δεν είναι Ανώνυμες Εταιρείες καταβάλλονται, για κάθε οι¬ 
κονομική χρήση, μέχρι τις 30 Απριλίου του επομένου έ¬ 
τους. 

4. Σε περιπτώσεις νεοσύστατων Εταιρειών, τα τέλη κα¬ 
ταβάλλονται, αφού συνταχθεί ενδιάμεσος -προσωρινός ι¬ 
σολογισμός για το πρώτο έτος. 

5. Η πέραν των. στις ανωτέρω παραγράφους 2,3 και 4, 


καθοριζομένων ημερομηνιών καταβολή των ανταποδοτι¬ 
κών τελών ισοδύναμοί με καταβολή τελών προσαυξημέ¬ 
νων με το νόμιμο τόκο υπερημερίας του οποίου το εκά- 
στοτε ισχύον ποσοστό προσδιορίζεται με πράξη του 
Διοικητού της Τραπέζης της Ελλάδος που δημοσιεύεται 
στην Εφημερίδα της Κυβερνήσεως. Η προσαύξηση αυτή 
υπολογίζεται επί του οφειλομένου ποσού ανά ημέρα κα¬ 
θυστέρησης συνυπολογισμένων των μη εργασίμων ημε¬ 
ρών και της ημέρας καταβολής των τελών και μέχρι καθυ¬ 
στέρηση 60 ημερών. 

6. Η πέραντων 60 ημερών καθυστέρηση καταβολήςτων 
ανταποδοτικών τελών συνεπάγεται εκτός από την κατα¬ 
βολή τελών προσαυξημένων με τον νόμιμο τόκο υπερη¬ 
μερίας για το διάστημα των 60 ημερών και την επιβολή 
προστίμου από την ΕΕΤ, κατά το άρθρου τέταρτο, παρά- 
γρ. 4του Ν.2246/1994. 

7. Τα πόσης φύσεωςτέλη εισπράττονται στο όνομα και 
για λογαριασμό της Εθνικής Επιτροπής Τηλεπικοινωνιών 
(ΕΕΤ) και το προϊόν αυτών κατατίθεται σε ειδικό τραπεζι¬ 
κό λογαριασμό αυτής. 


ΑΡΘΡΟ 5ο 

Μεταβατικές Διατάξεις 

1. Επιχειρήσεις που έχουν δραστηριοποιηθεί στο χώρο 
των τηλεπικοινωνιών εντός του έτους 1994 ή και προγε¬ 
νέστερα υποχρεούνται στην καταβολή ανταποδοτικών 
τελών αναδρομικά μόνο γιατα οικονομικά έτη 1994 και με- 
τέπειτα. 

2. Η ως άνω παράγραφος 1 του παρόντος άρθρου δεν 
εφαρμόζεται για τις Εταιρείες “ΣΤΕΤ ΕΛΛΑΣ 
Τηλεπικοινωνίες ΑΕΒΕ” και “ΠΑΝΑΦΟΝ Ανώνυμη 
Ελληνική Εταιρεία Τηλεπικοινωνιών”, οι οποίες υπόχρε¬ 
ο ύνται στην καταβολή ετησίων ανταποδοτικών τελών για 
τις χρήσεις των οικονομικών ετών 1993 και μετέπειτα. 

3. Η καταβολή των ως ανταποδοτικών τελών από τις 
Επιχειρήσεις της παραγράφου 1 του παρόντος άρθρου 
γίνεται εντός της νομίμου προθεσμίας κατά τις διατάξεις 
του ως άνω άρθρου τέταρτου. 

4. Η καταβολή των ως ανταποδοτικών τελών από τις 
Επιχειρήσεις της παραγράφου 2 του παρόντος άρθρου 
γίνεται εντός της εξαμήνου από τις δημοσιεύσεως της πα¬ 
ρούσης. 

5. Το άρθρο 5 της Υπουργικής Απόφασης αντικαθίστα¬ 
ται ως εξής; 


«ΑΡΘΡΟ 5 


Τα ετήσια ανταποδοτικά τέλη που καταβάλλει ο ΟΤΕ 
Α.Ε. καθορίζονται με βάσει τα ετήσια ακαθάριστα έσοδα 
(Ε) σε δισεκατομμύρια δρχ. ως εξής: 


Συνολικά ετήσια ακαθάριστα 

έσοδα (Ε), σε δισεκατομ. δραχ. 

Ε < 100 

100 < Ε < 200 

200 < Ε < 300 

300 < Ε < 400 

400 < Ε < 500 

Ε > 500 


Επιβαλλόμενα ετήσια ανταποδοτικά 
τέλη, σε δισεκατομ. δραχμές 
0,005 Ε 

0,5 + 0.002 (Ε - 100) 

0,7 + 0,0015 (Ε -200) 

0,85 + 0,001 (Ε - 300) 

0,95 + 0,0005 (Ε - 400) 

1,0 + 0,00025 (Ε - 500)». 


Η Απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 30 Ιανουάριου 1997 

Ο ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






